সিয়াচেন দ্বন্দ্ব
সিয়াচেন হিমবাহ পৃথিবীর উচ্চতম যুদ্ধক্ষেত্র, যেখানে ভারত ও পাকিস্তান ১৯৮৪ খ্রিষ্টাব্দের ১৩ই এপ্রিল থেকে পরস্পরের বিরুদ্ধে লড়াই করে চলেছে। দুই দেশ এই স্থানে উচ্চতায় স্থায়ী সামরিক উপস্থিতি বজায় রেখেছে। এই দ্বন্দ্বের ফলে প্রায় ২০০০ মানুষ প্রচন্ড শৈত্যে ও পার্বত্য যুদ্ধের ফলস্বরূপ প্রাকৃতিক দুর্যোগের বলি হয়েছেন।
প্রথম চেচেন যুদ্ধ
১৯৯৬ সালের ৬ মার্চ চেচেন বিচ্ছিন্নতাবাদীরা জার্মানিগামী একটি সাইপ্রিয়ট যাত্রীবাহী বিমান ছিনতাই করে। ৯ জানুয়ারি চেচেন সমস্যার প্রতি আন্তর্জাতিক দৃষ্টি আকর্ষণের জন্য চেচেন বিচ্ছিন্নতাবাদীরা ২০০ রুশ যাত্রীসহ একটি তুর্কি জাহাজ ছিনতাই করে। উভয় ক্ষেত্রেই আলোচনার মাধ্যমে সঙ্কট সমাধান করা হয় এবং কোনো বেসামরিক প্রাণহানি ছাড়াই ছিনতাইকারীরা আত্মসমর্পণ করে।